ตามหัวข้อเลยค่ะ วันพฤหัสฯ(16 ธันวา)ที่แล้วเป็นแผลที่ขาตอนนั้นอยู่โรงเรียนช่วงเข้าแถว หมาที่โรงเรียนตัวนึงเดินมาผ่านตรงหน้าหนูพอดีไม่ถึงเมตรเพราะอยู่ในแถวเลยถอยไปไหนได้ไม่มากตอนแรกไม่คิดอะไร เพราะมันไม่ได้มาเลียหรือเอาจมูกมาดมแค่เดินผ่านไปเฉยๆ ผ่านไปเค้าก็ให้นั่งลงแล้วตอนลุกขาที่เป็นแผลก็ไปสัมผัสกับพื้นที่มันเดินผ่านพอดี ก็เลยกังวลว่าจะเป็นอะไรมั้ยมีโอกาสติดเชื้อมั้ย แต่หนูก็เพิ่งฉีดวัคซีนกระตุ้นไปเมื่อวันที่ 17 22 เดือนที่แล้วเองเพราะโดนแมวเพื่อนข่วน
สวัสดีค่ะ Poppy44,การติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลส่วนการสัมผัสน้ำลายของสัตว์ทางอ้อม ดังที่เกิดขึ้น คือการนั่งลงบนพื้น บริเวณที่สุนัขเดินผ่าน แม้จะมีแผลที่ขาอยู่ ก็ไม่ได้ทำให้ติดเชื้อพิษสุนัขบ้าได้ค่ะด ดังนั้นก็ไม่จำเป็นต้องไปฉีดวัคซีนพิษสุนัขบ้าแต่อย่างใดค่ะอย่างไรก็ตาม การที่แผลสัมผัสโดนพื้นดิน อาจมีโอกาสติดเชื้อแบคทีเรียและเชื้อราต่างๆ ที่อาจทำให้แผลเกิดการอักเสบ เป็นฝีหนองตามมาได้ ดังนั้น ก็ควรล้างทำความสะอาดแผลให้ดีค่ะ